# MORGENSANG

1. Denne ordningen kan brukes både på hverdager og på søndager, også som forordnet ottesang.
2. Ordningen kan kombineres med andre ordninger, f.eks. Nattverd utenom høymessen.
3. Gudstjenesten ledes enten av prest, som bærer liturgisk drakt, eller av en lek kristen, som kan bære hvit kappe.
4. Den som leder gudstjenesten, står ved lesepulten eller på et annet høvelig sted i koret.
5. Gudstjenesten kan gjennomføres uten orgel. Organisten, klokkeren eller en annen leder da sangen. Den innledende og/ eller avsluttende salme kan sløyfes.
6. De bibelske salmene og lovsangene kan leses vekselvis, f.eks. av liturgen og menigheten, eller de kan synges. Hvis hele teksten synges av liturg/forsanger eller kor, kan menigheten synge et on1kved. Dette omkvedet kan synges før og etter hele salmen, eller en kan synge det etter hver fjerde linje, eller en kan synge et kort omkved (f.eks. Halleluja) etter annenhver eller hver linje.
7. På søndager og andre helligdager brukes en av tekstene for dagen, på hverdager (unntatt lørdag) en av tekstene fra den foregående søndag, eller det kan leses en tekst fra en bibelleseplan. På lørdager brukes en av tekstene for kommende søndag. Dette gjelder ikke foran særlig markerte enkeltdager i kirkeåret.
8. I ledd 7/ 8 Bønn kan en bruke bønnen i selve ordningen. På søndager og andre helligdager kan en isteden velge dagens kollektbønn. På hverdager (unntatt lørdag) kan en bruke kollektbønnen fra foregående søndag. På lørdager brukes kollektbønnen for kommende søndag. Dette gjelder ikke foran særlig markerte enkeltdager i kirkeåret.

Bibeltekstene i denne ordningen er hentet fra Bibel 2024 og Fadervår er fra 2011.

### Innledning

Enten A

**L** vendt mot menigheten | I Faderens og Sønnens og Den Hellige Ands navn.

**M** | Amen.

Eller B

Dersom dette er første gudstjeneste denne dagen:

**L** | Herre, lukk opp mine lepper,

****M**** | så min munn kan lovprise deg.

**L** | Gud, kom meg til redning.

**M** | **Herre, skynd deg til min** **frelse**.

**A** | **Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen. Halleluja**.

### Morgensalme

Eller en salme som svarer til dagens karakter eller til kirkeårstiden.

### Bibelske salmer

Enten A

**L** | Kom, la oss juble for Herren

hylle vår frelses klippe!

****M**** | La oss gå fram for ham med lovsang,

hylle ham med sang og spill!

**L** | For Herren er en stor Gud,

en stor konge over alle guder.

****M**** | Han har jordens dyp i sin hånd

Fjelltoppene tilhører ham.

**L** | Havet er hans, han har skapt det,

hendene hans har formet det faste landet.

****M**** | Kom, la oss knele og kaste oss ned,

bøye kne for Herren, vår skaper!

**L** | For han er vår Gud,

****M**** | vi er folket han gjeter,

flokken i hans hånd. Sal 95,1- 7

**A** | **Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen.**

Eller B

**L** | Gud være oss nådig og velsigne oss!

Gud la sitt ansikt lyse for oss,

****M**** | Da skal din vei bli kjent på jorden,

din frelse blant alle folkeslag.

**L** | Folkene skal prise deg, Gud,

alle folk skal prise deg!

****M**** | La folkeslag glede seg og juble,

for du dømmer folkene med rettferd

og leder folkeslagene på jorden.

**L** | Folkene skal prise deg, Gud,

alle folk skal prise deg.

****M**** | Jorden har gitt sin grøde,

Gud, vår Gud, har velsigner oss.

**L** | Gud skal velsigne oss!

**M** | **Hele jorden skal frykte ham**! Sal 67,2-8

**A** | **Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen.**

Eller C

**L** | Rop med jubel for Herren, all jorden!

Tjen Herren med glede,

kom fram for ham med jubel!

****M**** | Kjenn at Herren er Gud!

Han har skapt oss, vi er hans,

vi er hans folk og den den flokken han gjeter.

**L** | Kom gjennom portene hans med takkesang,

inn i forgårdene med lovsang.

Lov ham og velsign hans navn!

****M**** | Herren er god,

evig er hans miskunn,

**hans trofasthet varer fra slekt til slekt.** Sal 100,1-s

**A** | **Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen.**

Her kan følge ytterligere en eller to salmer fra Salmenes bok, eller en bibelsk salme i bunden form.

### Tekstlesnin g

Tekstlesningen innledes med

Det står skrevet ...

Tekstlesningen avsluttes med

Slik lyder Herrens ord.

Her kan følge en svarsalme, se Norsk Salmebok 933ff.

Etter tekstlesningen og eventuell svarsalme kan det være stillhet.

Deretter kan menigheten og liturgen fremsi eller synge den apostoliske eller nikenske trosbekjennelse.

Her følger eventuelt

### Preken eller tekstmeditasjon

### Sakarjas lovsang BENEDICTUS

**L** | Velsignet er Herren, Israels Gud,

for han har sett til sitt folk og forløst det.

M | Han har oppreist for oss et horn til frelse

i sin tjener Davids hus,

**L** | slik han lovet fra gammel tid,

ved munnen til sine hellige profeter

M | å frelse oss fra våre fiender

og fra hånden til alle dem som hater oss.

**L** | Han viste miskunn mot våre fedre

og husket på sin hellige pakt,

den ed ha ga som løfte til Abraham, vår far,

M | så vi, frelst fra fiendehånd og uten redsel,

kan tjene ham for hans ansikt

i renhet og rettferd alle våre dager.

**L** | Og du, barn, skal kalles profet for Den Høyeste,

for du skal gå fram foran Herren og rydde hans veier

M | og gi hans folk å kjenne frelsen,

når deres synder blir tilgitt,

**L** | for vår Gud er rik på miskunn.

Slik skal lyset fra det høye gjeste oss som en soloppgang

M | og skinne for dem som bor i mørke og dødens skygge,

og lede våre føtter inn på fredens vei. Luk 1,68-79

**A** | **Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen.**

### Bønn

Enten A

**L** | La oss alle be.

Kollektbønn

**M** | **Amen**.

Eller B

**L** | La oss takke og be.

Herre vår Gud og Far, vi takker deg fordi du har latt oss våkne opp til denne dagen, og fordi du på nytt lar oss høre budskapet om Jesus Kristus, han som du reiste opp fra de døde og gjorde til Herre i din kirke. Vi ber deg: Lukk opp våre hjerter ved din Hellige Ånd, så vi tar imot frelsens evangelium og etter din vilje ferdes i et hellig liv, ved din Sønn, Jesus Kristus, vår Herre.

**M** | **Amen**.

Eller C

**L** | La oss be.

Herre, allmektige Gud, du som har gitt oss en ny dag, vi ber deg: Styrk oss med din kraft, så vi ikke faller i synd. Led våre tanker, ord og gjerninger, så vi gjør det som er rett, deg til ære og våre medmennesker til gagn, ved din Sønn, Jesus Kristus, vår Herre.

**M** | **Amen**.

Eller D

Et litant, f.eks. Norsk Salmebok 951-953

Eller E

**L** | La oss be.

En annen bønn, formulert på forhånd

Deretter kan en fortsette slik:

**L** | La oss fortsatt be, høyt eller stille.

Den som ber høyt, avslutter med

Gud, vi ber deg.

**M** synger | **Herre, hør vår bønn.**

### Herrens bønn

A fremsier eller synger | Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld, slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt

og makten og æren i evighet.

Amen.

En kan også bruke [Fadervår fra 1978](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201978-85.pdf) eller [Fadervår fra 193](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201930-38.pdf)0

### Slutningssalme

### Avslutning

Enten A

**L** vendt mot meningheten | La oss prise Herren.

**M** menigheten reiser seg | **Gud være lovet. Halleluja. Halleluja. Halleluja**.

Eller B

**L** vendt mot menigheten | Herren være med dere.

**M** menigheten reiser seg | **Og med deg være Herren**.

**L** | Vår Herre Jesu Kristi nåde,

Guds kjærlighet og Den Hellige Ands samfunn

være med dere (oss) alle.

**M** | **Amen**.

Her kan følge

#### Postludium